  Майя Бывальцева 29-30 коньывуонэ Глазкарысь В. Г. Короленко нимо пединститутын фольклор творчествоя «Зарни тӧл» улосвылкуспо фествиваль ортчоз. Со сярысь Удмуртиысь йӧскалык политикая министерстволэн пресс-службаез ивортӥз. Ужрад егитъёслэсь Приволжск федерал округысь йӧскалык элькунъёслэн лулчеберетсы но йылолъёссы сярысь тодон-валанъёссэс будэтон вылысь радъяське. Ужрадэ пыриськыны вылӥ но шор ёзо ӧнер дышетсконниосысь студентъёсты ӧтё. Фестиваль улсын дышетон ужрадъёс, озьы ик кык вожвылъяськонъёс чакламын: творческой номеръёсъя (кырӟан, эктон, инструментъёсын шудон, чеберлыко вераськон) но театрализованной программаосъя (семьялэн яке дырпус йылолъёсысь люкетъёс). Коронавирус инфекци вӧлмемен сэрен, фестиваль онлайн-амалэн ортчоз Куриськонъёсты 22-тӥ коньывуонозь электрон почтаен etnovolna@gmail.com адресъя келяно. Ужрадлэн положениеныз, видеолы куронъёсын  тодматскыны луоз.  Тегъёс: Лулчеберет студентъёс Удмуртия фестиваль Глазкар вожвылъяськон ГГПИ йӧслыкъёс фольклор  